ศาล รธน. นัดชี้ขาดร่าง “พรป.พรรคการเมือง” ขัดรัฐธรรมนูญหรือไม่ 23 พ.ย.นี้
ศาลรัฐธรรมนูญ นัดวินิจฉัยปม ส.ว.ขอให้วินิจฉัย ร่าง "พรป.พรรคการเมือง" ขัดรัฐธรรมนูญหรือไม่ในวันที่ 23 พ.ย.นี้ หลังมีหลักฐานเพียงพอต่อการพิจารณา
ศาลรัฐธรรมนูญ นัดวินิจฉัยปม ส.ว.ขอให้วินิจฉัย ร่าง "พรป.พรรคการเมือง" ขัดรัฐธรรมนูญหรือไม่ในวันที่ 23 พ.ย.นี้ หลังมีหลักฐานเพียงพอต่อการพิจารณา
2 พ.ย. 2565

ผู้สื่อข่าวรายงานว่า ช่วงบ่ายวันนี้ (2 พ.ย. 65) ศาลรัฐธรรมนูญ ออกเอกสารเผยแพร่ผลการประชุมกรณีที่ประธานรัฐสภา ส่งความเห็นของสมาชิกวุฒิสภา (ส.ว.) จำนวน 77 คน ขอให้ศาลรัฐธรรมนูญวินิจฉัยตามรัฐธรรมนูญ มาตรา 148 วรรคหนึ่ง (1) ประกอบมาตรา 132 ว่าร่างพระราชบัญญัติประกอบรัฐธรรมนูญ (พ.ร.ป.) ว่าด้วยพรรคการเมือง (ฉบับที่.. ) พ.ศ. …. มาตรา 3 มาตรา 4 มาตรา 5 มาตรา 6 มาตรา 7 มาตรา 9 และมาตรา 10 มีข้อความขัดหรือแย้งต่อรัฐธรรมนูญ มาตรา 45 มาตรา 83 มาตรา 86 มาตรา 90 มาตรา 91 และมาตรา 258 ก.ด้านการเมือง (2) หรือไม่ หรือตราขึ้นโดยไม่ถูกต้องตามบทบัญญัติแห่งรัฐธรรมนูญหรือไม่
ทั้งนี้ ศาลรัฐธรรมนูญได้อภิปรายเพื่อนำไปสู่การวินิจฉัยแล้วเห็นว่าคดีเป็นปัญหาทางข้อกฎหมายและมีพยานหลักฐานเพียงพอที่จะวินิจฉัยได้ จึงยุติการไต่สวน ตามพ.ร.ป.ว่าด้วยวิธีพิจารณาของศาลรัฐธรรมนูญ พ.ศ. 2561 มาตรา 58 วรรคหนึ่ง จึงกำหนดนัดแถลงด้วยวาจา ปรึกษาหารือ และลงมติในวันพุธที่ 23 พฤศจิกายนนี้ เวลา 09.30 น.